สวัสดีครับ อยากสอบถามอาการปวดคอข้างขวาบริเวณใต้กราม ปวดแบบตึงๆ บางครั้งปวดร้าวขึ้นหู ขมับ บางครั้งก็ปวดลงบริเวณไห้ปลาร้า ครับ หาแล้วและให้ยาแก้อักเสบและยาคลายกล้ามเนื้อมาทาน เป็นมาเกือบ 3 สัปดาห์แล้ว รู้สึกว่าอาการยังไม่ดีขึ้น ถ้าผมเข้าพบคุณอีกครั้งต้องเอ็กซ์เรย์หรือไม่ครับปล. เคยอุดฟัน ถอนฟันข้างขวา และ เคี้ยวข้างเดียวครับ
สวัสดีค่ะ อาการปวดบริเวณใต้กราม ปวดตึงๆ ร้าวไปที่หูและขมับดังกล่าวมานั้น อาจจะเกิดจาก การมีกล้ามเนื้อหรือเส้นเอ็นบริเวณดังกล่าวตึงตัวจากการใช้งานมากเกินไประหว่างวัน หรือมีการใช้งานผิดท่า การมีกระดูกคอกดทับเส้นประสาท ทำให้ปวดได้มาก ร้าวลงมาที่แขนได้ การมีกระดูกคอเสื่อมแต่พบได้น้อยในคนอายุน้อย การมีปัญหาในช่องปากและฟัน การมีกระดูกข้อต่อที่กรามอักเสบ เป็นต้นเบื้องต้นพักการใช้งานบริเวณดังกล่าว รับประทานยาแก้ปวดเพื่อบรรเทาอาการได้ ฝึกยืดเหยียดกล้ามเนื้อที่คอหลังการใช้งานหากปวดมากขึ้นเรื่อยๆจนรบกวนการใช้ชีวิตประจำวัน ควรกลับไปพบแพทย์เพื่อตรวจซ้ำอีกครั้ง หากได้รับยาแก้ปวดมาแล้วแต่ไม่ดีขึ้น อาจจะเป็นข้อบ่งชี้ในการทำเอ็กซเรย์ดูกระดูกที่คอเพิ่มเติมได้เช่นกันขึ้นกับดุลยพินิจของแพทย์ที่รักษา